Document ID: /roh_data/filtered/fineweb-2-filterrobots_roh.jsonl.gz/1512

Sascha Deplazes gudogna
En in sprint da circa 400 meters han mintgamai 3 participants concurrenzà in encunter l’auter cun quests fatbikes, mountainbikes cun rodas ladas e profils extrems che lubeschan dad ir sin la naiv. Ils dus emprims da mintga sprint èn vegnids ina runda vinavant, per il terz è la cursa mintgamai stada a fin. La finala ha Sascha Deplazes da Sedrun battì en il sprint final Remigi Maissen da Trun.
Cuntent cun premiera
En emprima lingia n’è dentant betg il resultat stà en il center, mabain il plaschair, il divertiment. Cuntent cun la premiera è oravant tut er Gabriel Candinas da Surrein stà, el ch’ha lantschà questa concurrenza. E sco Candinas ha tradì al Radio Rumantsch, vegnì en tutta cas er a dar l’onn proxim almain in “Fatbike Battle” a Mustér.